
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00074/2014-04
20.06.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 20.06.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у УЛ. ЧАРНОЈЕВИЋЕВА БР.10 А, НИШ, ПИБ: 101756222, Матични број: 17265962,  испуњава прописане стандарде за акредитацију студијског програма ОАС4 - ФИЗИЧКО ВАСПИТАЊЕ И СПОРТ у оквиру поља друштвено-хуманистичких наука и то за 195 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у УЛ. ЧАРНОЈЕВИЋЕВА БР.10 А, НИШ, је дана 15.1.2014. године поднела захтев за акредитацију студијског програма ОАС4 - ФИЗИЧКО ВАСПИТАЊЕ И СПОРТ у оквиру поља друштвено-хуманистичких наука под бројем 612-00-00074/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА и предлог одлуке, достављени су Комисији за акредитацију и проверу квалитета.
Студијски програм садржи све законом предвиђене елементе. Образовање за стицање стручног назива Дипломирани професор физичког васпитања и спорта траје четири године (осам семестара) са укупним обимом од 240 ЕСПБ бодова. Студијски програм обезбеђује стицање компетенција за јасно и препознатљиво занимање. Сврха је добро формулисана у складу са основним циљевима и задацима. Циљеви студијског програма су усклађени са основним и посебним задацима и циљевима факултета које је усвојио Савет Факултета. 
Студент који савлада студијски програм стиче компетенције дипломираног професора физичког васпитања и спорта за: организацију и реализацију наставе физичког васпитања, примену знања и вештина у планирању и реализацији спортског тренирања, реализацију корективних третмана постуралног статуса ученика, вођење и реализацију рекреативних програма, праћење и коришћење научних информација. Прецизно су наведене опште и предметно-специфичне способности које студенти стичу кроз савлађивање студијског програма.
Структура курикулума обухвата распоред предмета по семестрима, фонд часова и број ЕСПБ. Курикулум студијског програма траје четири године (8 семестара и носи 240 бодова). Структура курикулума обухвата распоред предмета по семестрима, фонд часова и бодове. Опис предмета садржи: назив предмета, тип, семестар, број бодова, име наставника, циљ, исходе, предуслове за упис предмета, садржај, литературу, методе извођења наставе и проверу знања и оцењивање. Предмети из различитих група предмета су адекватно заступљени. Студијски програм је тако конципиран да омогућује студентима да савладају све неопходне стручне вештине за будући позив. Програм може да кореспондира са другим програмима у школи. Студијски програм Основних академских студија Факултета спорта и физичког васпитања у Нишу, подударан је са програмима сродних факултета у европском образовном простору. 
Број студената (195) који се тражи за упис на студијски програм Основних академских студија Физичко васпитање и спорт, утврђен је на основу просторних и кадровских могућности Факултета. Пре уписа на студијски програм и полагања испита за проверу способности и склоности, утврђује се здравствени статус сваког кандидата. Пријемни испит се састоји из Теста опште информисаности из области спорта и физичког васпитања и тестова којима се процењују опште моторичке и специфично-моторичке способности. При селекцији студената равноправност је загарантована по основу расе, боје коже, пола, језика, вероисповести, порекла, политичког мишљења.
Студенти сваким положеним испитом стичу адекватан број ЕСПБ бодова. Сваки предмет има исказан одговарајући број ЕСПБ бодова. Утврђен је број бодова за сваки предмет и дат је опис методологије јединствене на Установи. Оцена на испиту се формира збиром пондерисаног броја поена остварених у свим облицима наставних обавеза. Студент има могућност да за сваки предмет акумулира оцену кроз предиспитне обавезе и испит. Испоштован је критеријум да у предиспитном делу студент може стећи од 30 до максималних 70 поена.
Број наставника одговара потребама студијског програма и довољан је да покрије број часова активне наставе на планираним предметима. Научне и стручне квалификације наставника одговарају образовно-научном пољу друштвено-хуманистичких наука, односно образовно-научној области физичко васпитање и спорт и њиховим задужењима на овом и другим студијским програмима Факултета. Број наставника који реализује наставу на студијском програму је 39. Више од 70% наставника је ангажовано са пуним радним временом. За све наставнике уредно су приложене фотокопије радних књижица. Укупан број наставника са својим  ангажовањем на студијском програму за које се тражи акредитација, укупно има 127,66 % активне наставе што је у просеку 3,27%, мање од 6 часова активне наставе недељно по појединачном наставнику, чиме су испуњени услови захтева Стандарда 9. 94.51% од активне наставе коју држе наставници, држе наставници  са пуним радним временом. Од укупног броја наставника (39), 16 наставника имају звање редовног прфесора, 12 наставника имају звање ванредног професора и 11 наставника имају звање доцента. Из приложене документације може се закључити да сви професори имају стечено научно назив доктор наука и да је овај захтев из стандарда испуњен. 
Факултет је у складу са потребама студијског програма обезбедио одговарајућу техничку опрему, справе, реквизите, видео бимове, пројекторе, рачунаре, лабораторијску опрему, интернет технологију и др. Библиотека Факултета располаже са више од предвиђеног броја уџбеника и других публикација релевантних за реализацију овог студијског програма, које обезбеђују покривеност свих наставних  предмета одговарајућом литературом. Задовољен је бројчани критеријум о броју квадратних метара простора по студенту. Установа поседује оптималан простор и опрему кроз њихов адекватан обим и структуру. 
Процесом самовредновања, за који је одговорна Комисија за обезбеђење, контролу и унапређење квалитета, која у свом саставу има представнике наставног и ненаставног особља и студената, дефинисано је праћење, контрола и спровођење мера за унапређивање квалитета студијског програма (курикулума, наставе, наставног особља, оцењивања, литературе, ресурса и др.). Ове активности и процеси се спроводе у строго дефинисаним интервалима, најмање једном у три године, у склопу извештаја о самовредновању, али и чешће. У контроли, оцењивању и унапређивању свих процеса активну улогу имају студенти, преко својих представника у комисији и одборима као и кроз анкетирање, које се спроводи на крају сваке школске године.     
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА  за студијски програм ОАС4 - ФИЗИЧКО ВАСПИТАЊЕ И СПОРТ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
[bookmark: _GoBack]Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у УЛ. ЧАРНОЈЕВИЋЕВА БР.10 А, НИШ, ПИБ: 101756222, Матични број: 17265962, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  ОАС4 - ФИЗИЧКО ВАСПИТАЊЕ И СПОРТ у оквиру поља друштвено-хуманистичких наука и то за 195 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

